Testa

La testa è la purziuni supiriuri dû corpu dî virtibbrati cullicatu a iddu tramiti lu coddu.
'N particulari, nta l'omu, ndica la parti supiriuri dû craniu, chidda ricuperta dî capiddi, o la capiddatura.

La cima dâ testa si chiama lu cucuzzuni.

Figurativamenti, testa, ndica lu nizziu di na fila, di nu schiramentu o simili, e essiri misu â testa di quarcunu o quarcosa, significa essirinni misu ô cumannu.

L'etimuluggìa dâ palora diriva dû latinu testa ca ndicava, 'n urìggini, un vasu di tirracotta, passatu appoi a ndicari succissivamenti lu craniu.

 Anatumìa 

 Anatumia umana 

La testa si distinqui 'n na parti supiriuri ô craniu e na parti nfiriuri e antiriuri ô facci; s'articola supra la culonna virtibbrali midianti la prima virtibbra (atlanti) cu cui si sposta sulidarmenti quannu lu capu veni giriatu.

Cû tèrmini di testa, veni macàri difinuta la parti estrema di l'ossa longhi.

 Jòcura 

Testa o cruci: jocu ca cunsisti ntô jittari nta l'aria na munita, doppu aviri scummisu supra quali dî dui facci va a èssiri visìbbili doppu la caduta.

 Miccànica 

'N un muturi ennutirmicu, la testa è lu cuverchiu ca nchiudi la parti supiriuri dûn cilintru, ricchiudi la cammara di cummustioni, susteni l'urgani di distribuzzioni e a li voti l'arvulu a uviti.

 Sport 

Ntê corsi ippichi, ndica la distanza tra dui cuncurrenti a l'arrivu (Asempiu: vincituri pi na testa).

Testa di serii: la squatra o, chiù cumunimenti l'atleta, cunziddirati tra li megghiu, e ca, pi stu mutivu, vannu a aviri un trattamentu favurèvuli ntâ gistioni dî giruna eliminatura o nta l'assignazzioni di corsii di gara o nta l'urdini d'ammissioni â stissa.

 Ticnoluggìa 

Testa opiratrici: urganu fissatu riggitamenti ô vancu dû torniu, custituutu di na buatta a tinuta d'ogghiu, cuntinenti lu mantrinu.
Ntâ testa opiratrici sunnu macàri cullucati ginirarmenti, li miccanismi di variazzioni di vilocitati dû mantrinu e di riduzzioni, mentri a l'esternu sunnu disposti le levi di cumannu dû canciu.
Li testi opiratrici ponnu essiri muntanti supra appusiti basamenti a custituiri li machini cumminati a stazzioni multipli pi lavurazzioni spiciali di serii.

 Etnoluggìa 

Cacciatura di testi: pòpuli primitivi ca praticàvanu o pràticanu l'usanza di mpiegari li testi dî nimici, dibbitamenti mummificati, pi trufei o sìmmuli prupizziatura. La caccia dî testi fu praticata 'n varii parti dû munnu, 'n particulari 'n Malesia, Milanesia e Merica miridiunali. Li ndiani Jivaro dû suddamèrica, livàvanu la parti òssea e nni riducìanu li diminsioni midianti lu caluri.

 Fonti 

La fonti di st'articulu è Uicchipidia Taliana :

http://it.wikipedia.org/wiki/Testa

Catigurìa:Anatumìa
Catigurìa:850 palori siciliani di basi